Sid ta’ supermarket wieġeb mhux ħati li aktar kmieni dan ix-xahar hedded u pprova jieħu flus bil-forza mingħand anzjana ta’ 70 sena li nqabdet fil-fatt tisraq oġġetti żgħar minn supermarket f’Tas Sliema. Raymond Borg ta’ 45 sena minn Ħaż Żebbug, ingħata l-ħelsien mill-arrest fuq depożitu ta’ €1,000 u garanzija personali ta’ €3,000 ewro. L-ispettur tal-pulizija qal fil-qorti li anzjana qalet lill-pulizija li kienet imgiegħla tħallas €1,500 għal pakkett ta’ ċereali u bajd tal-Għid li serqet minn supermarket. L-anzjana qalet li ilha sentejn tbati mill-kundizzjoni ta’ kleptomania, jiġifieri għandha l-kilba li tisraq mingħajr raġuni.